Hagnaður 110,7 milljónir að teknu tilliti til reiknaðra skatta 24. nóvember 2004 Hagnaður 110,7 milljónir að teknu tilliti til reiknaðra skatta Á stjórnarfundi Íslenskra aðalverktaka hf. þann 30. maí var árshlutareikningur fyrir fyrsta ársfjórðung ársins 2002 staðfestur . Árshlutareikningur Íslenskra aðalverktaka hf. hefur að geyma samstæðureikning félagsins og dótturfélaga þess . Hann er gerður eftir sömu reikningsskilaaðferðum og árið áður . Starfsemi ÍAV á fyrsta ársfjórðungi 2002 Rekstur félagsins á fyrsta ársfjórðungi gekk vel , en í rekstri verktakafyrirtækja eru fyrstu mánuðir hvers árs að jafnaði erfiðastir hvað varðar framkvæmdir utanhúss vegna veðurskilyrða . Á tímabilinu var lokið við ýmis stórverkefni auk þess sem félaginu gekk vel á tilboðsmarkaði við öflun nýrra verkefna . Samdráttur í rekstrartekjum félagsins á fyrsta ársfjórðungi 2002 , samanborið við síðasta ár skýrist af því að í janúar lauk félagið stórum verkefnum , og á sama tíma var unnið að öflun nýrra verkefna , en þau verkefni sem náðust á tilboðsmarkaði fara aftur á móti ekki að skila félaginu tekjum að ráði fyrr en eftir lok ársfjórðungsins .